L 52/28
BG
Официален вестник на Европейския съюз
20.2.2023 г.
ii) всички останали говеда, отглеждани в същия животновъден обект на произход като говедата в пратката, трябва да са ваксинирани срещу заразен нодуларен дерматит най-малко 28 дни преди датата на изпращане и към същата дата все още да са в периода на имунитет в съответствие с указанията на производителя на ваксината, или на датата на изпращане все още да са в периода на имунитет, придобит в резултат на предишна ваксинация или предаден от майката; iii) говедата в пратката трябва да са отглеждани в животновъдния обект на произход от раждането им или за непрекъснат период от най-малко 28 дни преди датата на изпращане, както и — проведен е клиничен преглед с благоприятни резултати на всички говеда, отглеждани в животновъдния обект на произход на такива пратки, включително говедата в такива пратки; — ако е имало необходимост, е извършено лабораторно изследване с благоприятни резултати на всички говеда, отглеждани в животновъдния обект на произход на такива пратки, включително говедата в такива пратки; б) всяко местоназначение , разположено в същата държава членка или в друга държава членка, ако в допълнение към определените в буква а), точки ii) и iii) условия са изпълнени всички посочени по-долу условия: i) говедата в пратката трябва да са ваксинирани срещу заразен нодуларен дерматит най-малко 60 дни преди датата на изпращане и към същата дата все още да са в периода на имунитет в съответствие с указанията на производителя на ваксината; ii) в радиус от най-малко 20 km около животновъдния обект на произход на такива пратки не е имало огнища на заразен нодуларен дерматит в рамките на период от най-малко три месеца преди датата на изпращане, както и iii) всички говеда, отглеждани в радиус от 50 km от животновъдния обект на произход на пратката, трябва да са ваксинирани или реваксинирани срещу заразен нодуларен дерматит най-малко 60 дни преди датата на изпращане и към същата дата все още да в периода на имунитет в съответствие с указанията на произво­ дителя на ваксината или в периода на имунитет, предаден от майката; в) всяко местоназначение , разположено в други държави членки или територии в трети държави, ако в допълнение към определените в буква а) условия са изпълнени всички посочени по-долу условия: i) животните трябва да отговарят на всички гаранции за здравето на животните, основаващи се на благо­ приятния резултат от оценката на риска във връзка с мерките срещу разпространението на заразен нодуларен дерматит, изисквани от компетентния орган на държавата членка на произход и одобрени от компетентния орган на държавите членки на преминаване и местоназначение , преди датата на изпращане; ii) не трябва да има потвърдени огнища на заразен нодуларен дерматит в радиус от най-малко 20 km около животновъдния обект на произход на такива пратки за период от най-малко три месеца преди датата на изпращане; както и iii) всички говеда, отглеждани в радиус от 50 km от животновъдния обект на произход на пратката, трябва да са ваксинирани или реваксинирани срещу заразен нодуларен дерматит най-малко 60 дни преди датата на изпращане и към същата дата все още да в периода на имунитет в съответствие с указанията на произво­ дителя на ваксината или в периода на имунитет, предаден от майката; 3.2.
Движение на говеда от зона за ваксинация II: Движението на пратки с говеда от животновъдни обекти, разположени в зона за ваксинация II, може да бъде разрешено до: а) всяко местоназначение в същата държава членка и в други държави членки, при условие че са изпълнени всички изброени по-долу условия: i) говедата в пратката отговарят на всички гаранции за здравето на животните, основаващи се на благоприятния резултат от оценката на риска във връзка с мерките срещу разпространението на заразен нодуларен дерматит, изисквани от компетентния орган на държавата членка на произход и одобрени от компетентния орган на държавите членки на преминаване и местоназначение , преди датата на изпращане; ii) говедата в пратката трябва да са ваксинирани срещу заразен нодуларен дерматит най-малко 28 дни преди датата на изпращане и към същата дата все още да са в периода на имунитет в съответствие с указанията на производителя на ваксината;